Tisztelt Képviselőtestület!

Az önkormányzatnak a víziközmű-szolgáltatási ágazat 2017-2031. időszakra vonatkozó gördülő fejlesztési terve I. ütemében szereplő 2017. évre meghatározott felújítási és pótlási feladatait módosítani szükséges. A módosítás többlet költségvetési forrást nem igényel.

A módosítást a gördülő fejlesztési terv készítése óta bekövetkezett alábbi változások indokolják:

Elmaradó fejlesztés: **Kup szennyvíztisztító telep finomrács felújítás**

Új fejlesztés: **SZ04 Nórápi szennyvízelvezetési agglomeráció teljeskörű vagyonértékelése**

A finomrács szétszerelése után megállapításra került, hogy nagyjavítással a rács további üzemelésre alkalmassá tehető, amelyet a Pápai Vízmű Zrt. el is végzett, így a felújítás feleslegessé vált.

Időközben az üzemeltetőnek az érintett hét Önkormányzat jelezte a 2017. augusztusában kelt önkormányzati határozataiban, hogy 2018 évtől vagyonkezelési szerződést köt a szennyvíz-rendszerének üzemeltetésére. A vagyonkezelési szerződés megkötésének feltétele a vagyonértékelés elvégzése. A 2017. évi felszabaduló forrást és az előző évek bérleti díj maradványát kívánják az Önkormányzatok a vagyonértékelésre fordítani.

A módosítási kérelmet a Pápai Vízmű Zrt. nyújtja be a Magyar Energetikai és Közmű-szabályozási Hivatalhoz az előterjesztésben foglaltak szerint.

A Pápai Vízmű Zrt. a gördülő fejlesztési terv tartalmára nézve véleményezési joggal rendelkezik. A szolgáltató az előterjesztésben foglalt módosítással egyetért. A vélemény a módosított terv mellékletét képezi.

Kérem a Tisztelt Képviselőtestületet, hogy az előterjesztést megtárgyalni és a határozati javaslatnak megfelelően elfogadni szíveskedjenek.

…………. 2017. ………………..

..………………………………….

polgármester